Sensex
దిగివచ్చిన టోకు ధరల సూచి ద్రవ్యోల్బణం
న్యూఢిల్లీ, నవంబరు 15: టోకుధరలసూచి ద్రవ్యోల్బణం అక్టోబరునెలలో 3.39శాతానికి తగ్గింది. సెప్టెం బరు నెలలో 3.57శాతం ఉన్న ఈ సూచి మరింత తగ్గిందని అంచనా. ఆహార ఉత్పత్తులధరలు మరిం త తగ్గడమే ఇందుకుకీలకం. ఆహార ఉత్పత్తుల కేటగిరీలో 0.3శాతం తగ్గడంతో కొంతమేర సానుకూలం అయింది. పెసలు, చేపలు, ఇతర మషాలా ఉత్పత్తుల ధరలు తగ్గినట్లు తేలింది. 2015 అక్టోబరులో టోకుధరల సూచి ద్రవ్యోల్బణం 3.7శాతంగా నిలిచింది. ఇక పప్పుదినుసుల ద్రవ్యోల్బణం గరిష్టంగా ఉంది. అక్టోబరులో 21.80శాతంగా నిలిచింది. వాణిజ్యమంత్రిత్వశాఖ అక్టోబరునెల గణాంకాలను మంగళవారం విడుదలచేసింది. బంగాళాదుంపలపరంగాచూస్తే రోజువారి వినియోగం ఎక్కువ ఉంటుం ది. గరిష్టంగా పెరిగాయి. 60.58శాతం పెరిగింది.
పండ్లరకాల్లో ధరలు 6.45శాతంపెరిగినట్లు వాణిజ్య శాఖ అంచనావేసింది. మొత్తంగాచూస్తే ఆహారద్రవ్యోల్బణం విభాగంలో స్వల్పంగా పెరిగింది. అక్టోబరులో 4.34శాతంగా ఉంది. అదే సెప్టెంబరులో నమోదయిన 5.75శాతం కంటే తక్కువకు రావడం సంతో షకరం. ఇక తయారీరంగఉత్పత్తులకు ద్రవ్యో ల్బణం 2.48శాతం నుంచి 2.67శాతంగా ఉంది. చక్కెరపరంగా ద్రవ్యోల్బణం 29.63 శాతంగా ఉంది. పెట్రోలుధరలు 3.57 శాతంగా ఉన్నట్లు అంచనా. టోకుధరలసూచి ద్రవ్యోల్బణం ఆగస్టునెలలో సవరించిన అంచనాలను చూస్తే 3.85శాతంగా నిలి చింది. అంతకుముందు 3.74శాతంగా ఉంది.
ఇక రిటైల్‌ ద్రవ్యోల్బణ గణాంకాలను కూడా విడుదలచేయాల్సి ఉంది. ఆర్‌బిఐ గవర్నర్‌ ఉర్జిత్‌పటేల్‌ అధ్యక్షతన ఏర్పాటయిన మానిటరి పాలసీ కమిటీ గతనెలలోనే వడ్డీరేట్లను 0.25శాతం తగ్గించి 6.25శాతానికి రెపోరేట్లు తగ్గించింది. టోకుధరలసూచి ద్రవ్యోల్బణం తగ్గడంతో వడ్డీరేట్లు తగ్గించేందుకు మరింతగా అవకాశం ఉంటుందని నిపుణుల అంచనా. 2016 చివరి త్రైమాసికం నాటికి ద్రవ్యోల్బణం ఐదుశాతానికి తీసుకురావాలన్న లక్ష్యంతో ఆర్‌బిఐ ఉంది. దీనివల్ల వడ్డీరేట్ల తగ్గింపునకు మరింత అవకాశం ఉంటుందని అంచనా.